rejauldu/bengali-wikipedia huggingface dataset:
বাংলার লোকসম্প্রদায় বলতে বাংলা তথা বর্তমান বাংলাদেশ ও ভারতের পশ্চিমবঙ্গ, আসাম, ত্রিপুরা অঞ্চলজুড়ে বিরাজমান বিভিন্ন সাংস্কৃতিক গোষ্ঠীকে বুঝানো হয়। বর্তমান কালেও এই অঞ্চলে বলরামী, বাউল, সাহেবি, করতা ভাজা, মতুয়া, জাগোমোহনী এবং ন্যায়দারের মতো লোকসম্প্রদায়ের দেখা মিলে।   বলরামী  বলরামী সম্প্রদায় বেঙ্গল প্রেসিডেন্সির নদিয়া জেলার মেহেরপুরে বলরাম হরি দ্বারা প্রতিষ্ঠিত হয়েছিল (বর্তমানে বাংলাদেশের মেহেরপুর জেলা)। এই সম্প্রদায় বিশ্বাস করে যে, লোভ ও ইন্দ্রিয়পরায়ণতার ঊর্ধ্বে জীবন পবিত্র ও সরল। এই সম্প্রদায়ে প্রচারক, গুরু ও অবতার উপস্থিত নেই। অনুসারীদের কোনও সম্প্রদায় চিহ্ন বা নির্দিষ্ট পোশাক নেই। মুসলিম শিষ্যরা তাদের দেবতাকে হরি-আল্লাহ বলে ডাকে এবং হিন্দু শিষ্যরা হরি রাম শব্দটি ব্যবহার করে। বাংলাদেশের মেহেরপুর এবং নিশ্চিন্তপুর, ভারতের  শবেনগর, পালিশিপারা, নাতনা, হাওলিয়া, আরশিনগর, নদীয়ার গরিবপুর, পুরুলিয়াতে দাইকিয়ারি, বাঁকুড়ার শালিনীগ্রাম ইত্যাদি কিছু জায়গায় এখনও বলরামদের পাওয়া যায়।   বাউল  বাউল বাংলার সর্বাধিক পরিচিত লোকসম্প্রদায়। বাউল সহজা ও সুফিবাদের মিশ্র উপাদানের একটি দল। বাউলদের একটি ঐতিহ্য রয়েছে যা সমকালীন ধর্মীয় এবং সঙ্গীত ঐতিহ্যের সমন্বয়ে তৈরি।  বাউল সম্প্রদায় বাংলাদেশ এবং ভারতের পশ্চিমবঙ্গ, ত্রিপুরা এবং বারাক উপত্যকা নিয়ে গঠিত বাংলা অঞ্চলজুড়ে ছড়িয়ে আছে। ২০০৫ সালে ইউনেস্কো কর্তৃক মানবতার মৌখিক ও অমূর্ত ঐতিহ্যের মাস্টারপিসের তালিকায় বাংলাদেশের বাউল ঐতিহ্য অন্তর্ভুক্ত করা হয়। লালন শাহকে ইতিহাসের সর্বাধিক প্রসিদ্ধ বাউল সাধু হিসাবে গণ্য করা হয়।   সাহেবধানী  সাহেবধানী সম্প্রদায় ধর্ম বা বর্ণে বিশ্বাস করে না। এই সম্প্রদায় একসাথে প্রার্থনায় বিশ্বাস করে। শিষ্যরা মুসলিম এবং হিন্দু উভয় ধর্মেরই হয়ে থাকে। এই সম্প্রদায়ের অনুসারীরা আধ্যাত্মিক পথপ্রদর্শকদের দীনদয়াল, দীনবন্ধু বলে। নদীয়া জেলার বৃত্তিহুদা গ্রামে সাহেবানির উৎপত্তি। কুবির সরকার এবং জদুবিন্দু দুজন বিখ্যাত এবং বিখ্যাত সাহেবাধানী সাধু।   মতুয়া  ১৮৬০ খ্রিস্টাব্দের দিকে বাংলাদেশে হরিচাঁদ ঠাকুর দ্বারা মতুয়া সম্প্রদায় উদ্ভূত হয়। এই সম্প্রদায়ের অনুসারীরা মূলত বাংলার তফসিলি জাতিগোষ্ঠী নমঃশূদ্র। তারা বৈষ্ণবী হিন্দুধর্ম এবং আত্ম-উপলব্ধিতে ("স্বয়ং-দীক্ষিতি") বিশ্বাস করে। ভারতের পশ্চিমবঙ্গও যথেষ্ট সংখ্যক মতুয়া পাওয়া যায়।   অন্যান্য সম্প্রদায়সমূহ  বাংলার অন্যান্য গুরুত্বপূর্ণ লোকসম্প্রদায়ের মধ্যে রয়েছে:   কর্তাভজা  জাগোমোহনী  নিয়াদার   আরও দেখুন    বাউল  কর্তাভজা  মতুয়া মহাসঙ্ঘ   তথ্যসূত্র   বিষয়শ্রেণী:বাংলা লোকসাহিত্য বিষয়শ্রেণী:বাংলাদেশের সংস্কৃতি বিষয়শ্রেণী:পশ্চিমবঙ্গের সংস্কৃতি বিষয়শ্রেণী:বাংলাদেশে ধর্মবিশ্বাস বিষয়শ্রেণী:পশ্চিমবঙ্গের ধর্মবিশ্বাস বিষয়শ্রেণী:বাঙালি সংস্কৃতি বিষয়শ্রেণী:রহস্যবাদ
প্রসূন কুমার ঘোষ (মৃত্যু ১৯৭২) ছিলেন পশ্চিমবঙ্গের একজন ভারতীয় রাজনীতিবিদ, যিনি ভারতীয় জাতীয় কংগ্রেসের সাথে যুক্ত ছিলেন। তিনি দক্ষিণ চব্বিশ পরগনার কংগ্রেস দলের স্থানীয় নেতা ছিলেন। তিনি ১৯৭২ সালে পশ্চিমবঙ্গ বিধানসভায় নির্বাচিত হন, কিন্তু নির্বাচিত হওয়ার কয়েক সপ্তাহ পরেই তিনি মারা যান।   জীবনী  ঘোষ কলকাতার স্কটিশ চার্চ কলেজ থেকে স্নাতক ডিগ্রি অর্জন করেন।  তিনি জয়নগর মজিলপুর পৌরসভার চেয়ারম্যান হিসেবে দায়িত্ব পালন করেন  তিনি ২৪ পরগনা জেলা কংগ্রেস কমিটির যুগ্ম সম্পাদক ছিলেন এবং কংগ্রেস পার্টি জেলা সংগঠন বিভক্ত হওয়ার পর তিনি দক্ষিণ ২৪ পরগনা কংগ্রেস জেলা কমিটির চেয়ারম্যান হন। তিনি অনেক সামাজিক সংগঠনে সক্রিয় ছিলেন।   ১৯৭১ সালের পশ্চিমবঙ্গ বিধানসভা নির্বাচনে জয়নগর আসনে কংগ্রেস পার্টি ঘোষকে প্রার্থী করে, যেখানে বর্তমান সোশ্যালিস্ট ইউনিটি সেন্টার অফ ইন্ডিয়ার বিধায়ক সুবোধ ব্যানার্জির মুখোমুখি হন। ব্যানার্জি আসনটি ধরে রাখেন, ২৩,৬৫৬ ভোট (৪০.৭৬%) পেয়ে ঘোষ দ্বিতীয় স্থানে থাকেন।Election Commission of India. STATISTICAL REPORT ON GENERAL ELECTION, 1971 TO THE LEGISLATIVE ASSEMBLY OF WEST BENGAL ১১ মার্চ, ১৯৭২ সালের পশ্চিমবঙ্গ বিধানসভা নির্বাচনে ঘোষ আবার জয়নগর আসনে কংগ্রেস পার্টির প্রার্থী হিসেবে দাঁড়ান, এবার তিনি ২৯,৬৭৫ ভোট (৫১.৬০%) পেয়ে ব্যানার্জিকে পরাজিত করেন।Election Commission of India. STATISTICAL REPORT ON GENERAL ELECTION, 1972 TO THE LEGISLATIVE ASSEMBLY OF WEST BENGAL  নির্বাচনের পরপরই ১৯ এপ্রিল ১৯৭২ সালে ঘোষ মারা যান।Assembly Proceedings; Official Report, Vol. 52, Issues 1-2. West Bengal Legislative Assembly. West Bengal Government Press, 1972. p. 379 ৬ জুন ১৯৭২ সালে জয়নগর বিধানসভা আসনের জন্য একটি উপনির্বাচন অনুষ্ঠিত হয়, যেখানে কংগ্রেস পার্টির প্রার্থী নীরদ কুমার সাহা জয়ী হন।Who's who 1972: General Election, March 1972. West Bengal Legislative Assembly Secretariat, 1974. p. 63   তথ্যসূত্র   বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:জয়নগর মজিলপুরের ব্যক্তি বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭ বিষয়শ্রেণী:১৯৭২-এ মৃত্যু
ঘরমাচ () আফগানিস্তানের ফারিয়াব প্রদেশের উত্তর-পশ্চিমাঞ্চলী অঞ্চলে অবস্থিত একটি জেলা। জেলাটির কেন্দ্রীয় শহরের নাম হচ্ছে ঘরমচ।  জনসংখ্যার উপাত্ত ২০০৩ সালের আদমশুমারীর আনুমানিক হিসাব অনুযায়ী ঘরমাচ জেলার জনসংখ্যার প্রায় ৫২,৫৬৬ জন এর মত। আফগানিস্তানের গ্রামীণ পুনর্বাসন ও উন্নয়ন মন্ত্রণালয় (এমআরআরডি) জেলাটির তথ্যনুসন্ধানের ভিত্তিতে, পশতুন মোট জনসংখ্যার ৯৭%, এরপর ২% তাজিক এবং মাত্র ১% বেলুচ সম্প্রদায়ের লোকজনের বসতি রয়েছে এখানে।  ২০০৮ সালে, ঘরমাচকে বাদগিস প্রদেশ থেকে ফারিয়াব প্রদেশে স্থানান্তরিত করা হয়। ফারিয়াব কর্তৃক পরিচালিত সকল প্রশাসনিক কর্মকাণ্ড পরিচালিত হয়ে থাকে।  শিক্ষা ব্যবস্থা জেলাটিতে ১টি উচ্চ বিদ্যালয়, ২টি মাধ্যমিক বিদ্যালয় এবং ১৩টি প্রাথমিক বিদ্যালয় রয়েছে।   তথ্যসূত্র  বহিঃসংযোগ  Map of Ghormach District from Afghanistan Information Management Service (AIMS), a United Nations agency  বিষয়শ্রেণী:বাদঘিজ প্রদেশের জেলা
সাঙ্গু গ্যাসক্ষেত্র বাংলাদেশের একটি প্রাকৃতিক গ্যাসক্ষেত্র। এটি বাংলাদেশের একমাত্র সামুদ্রিক গ্যাসক্ষেত্র যা বর্তমানে পরিত্যক্ত অবস্থায় পড়ে আছে।Cairn installs compressor to extend economic life to Sangu, বাংলাদেশ সংবাদ সংস্থা। ১৯৯৬ সালে অগভীর সমুদ্রে, চট্টগ্রামের সলিমপুরের কাছে স্থলভাগ থেকে ৫০ কিমি দুরত্বে বঙ্গোপসাগরে এই গ্যাসক্ষেত্র আবিষ্কার করা হয়। এর অপারেশনের দায়িত্বে ছিল অস্ট্রেলীয় বহুজাতিক কোম্পানি সান্তোস। ২০১৪ সাল থেকে এর উৎপাদন বন্ধ করে দেয়া হয়।  গ্যাস উৎপাদন ১৯৯৮ সালে ব্রিটিশ তেল কোম্পানি কেয়ার্ন এনার্জি এটি থেকে গ্যাস উৎপাদন শুরু করে। শুরুতে এটি থেকে দৈনিক প্রায় ৫০ মিলিয়ন ঘনফুট গ্যাস উৎপাদন হয়। পরে তা বেড়ে দৈনিক ১৪০ থেকে ১৬০ মিলিয়ন ঘনফুট বা তার বেশি মাত্রায় পৌঁছে। উৎপাদন মাত্রা ২০০৯ সালে গড়ে দৈনিক ৪৯ মিলিয়ন ও ২০১১ সালে গড়ে দৈনিক ১৮ মিলিয়ন ঘনফুটে নেমে যায়। ২০১৩ সালের শেষের দিকে এটি থেকে উৎপাদন দৈনিক দুই থেকে তিন মিলিয়ন ঘনফুটে নেমে এলে এটিকে পরিত্যক্ত ঘোষণা করা হয়। পেট্রোবাংলার হিসেবে অনুযায়ী, ১৯৯৮ থেকে ২০১৪ পর্যন্ত এই গ্যাসক্ষেত্র থেকে প্রায় ৪৮৮ বিলিয়ন ঘনফুট গ্যাস উৎপাদিত হয়।   আরও দেখুন   বাংলাদেশের প্রাকৃতিক গ্যাসক্ষেত্রের তালিকা  বাংলাদেশ গ্যাস ফিল্ডস কোম্পানী লিমিটেড  গ্যাস ট্রান্সমিশন কোম্পানী লিমিটেড   তথ্যসূত্র   বিষয়শ্রেণী:বাংলাদেশের প্রাকৃতিক গ্যাসক্ষেত্র বিষয়শ্রেণী:১৯৯৬-এ বাংলাদেশে প্রতিষ্ঠিত
সুইসা ভারতের পশ্চিমবঙ্গ রাজ্যের পুরুলিয়া জেলার বাঘমুন্ডি থানার অন্তর্গত একটি প্রত্নস্থল। ১৯৫৭ খ্রিষ্টাব্দে রাজ্য সরকারের প্রত্নতত্ত্ব বিভাগ এই স্থানের প্রত্নসামগ্রীগুলিকে সরক্ষণ করে একটি সগ্রহশালা নির্মাণ করে।   মূর্তি  সুইসার সগ্রহশালায় যে সমস্ত মূর্তি সরক্ষিত রয়েছে, তাদের সংক্ষিপ্ত বর্ণনা দেওয়া হলসুভাষ রায়, পুরুলিয়া জেলার পুরাকীর্তি, পুরুলিয়ার কয়েকটি প্রত্নস্থল, অনৃজু প্রকাশনী, চেলিয়ামা, পুরুলিয়া, ৭২৩১৪৬, প্রথম প্রকাশ, আশ্বিন ১৪১৯   মূর্তি  বৈশিষ্ট্য মল্লিনাথ  কায়োৎসর্গ মুদ্রায় দণ্ডায়মান মস্তকবিহীন মূর্তি, লাঞ্ছনচিহ্ন কলস স্পষ্ট। দুইপাশে দুইজন চামরধারীর মূর্তি ও হস্তীপৃষ্ঠে ঝম্পসিংহের মূর্তি বর্তমান। শীতলনাথ  মস্তকবিহীন মূর্তি, লাঞ্ছনচিহ্ন শ্রীবৎস স্পষ্ট। দুইপাশে খোদিত চব্বিশ জন তীর্থঙ্করের মূর্তি। নিচের দিকে খোদিত দুইটি সিংহমূর্তি। নিচে উপাসনারত দুই নারীমূর্তি।  পার্শ্বনাথ  কায়োৎসর্গ মুদ্রায় পদ্মের ওপর দণ্ডায়মান সপ্তমুখী ফণার ছত্রযুক্ত মূর্তি। মূর্তির দুপাশে খোদিত চব্বিশ জন তীর্থঙ্করের মূর্তি। এছাড়াও তীরধমুক হাতে রক্ষী ও ঝম্পসিংহের মূর্তি বর্তমান। আদিনাথ  সাড়ে চারফুট উচ্চতা বিশিষ্ট পদ্মের ওপর কায়োৎসর্গ মুদ্রায় দণ্ডায়মান মূর্তি। মূর্তির দুপাশে খোদিত চব্বিশ জন তীর্থঙ্করের মূর্তি। লাঞ্ছনচিহ্ন বৃষ ছাড়াও হস্তী, সিংহ ও ঝম্পসিংহের প্রতিকৃতি স্পষ্ট। আদিনাথ  দুই ফুট উচ্চতার ভগ্নমূর্তি। মূর্তির দুপাশে দুইজন চামরধারীর মূর্তি। মহাবীর  দুই উচ্চতার ও ভগ্নমূর্তি। দুইধারে উপাসনারত নারী ও চামরধারীর মূর্তি। তিনটি সিংহ মূর্তি। চতুর্ভূজ মূর্তি  চার হাতের তিন হাত শঙ্খ, চক্র, গদা ধারণরত ও অপর হাত অভয় প্রদানরত, নিচে ডান পাশে নারীমূর্তি ও বাম পাশে বীনাবাদনরত একটি নারীমূর্তি। ওপরে দুই পাশে গন্ধর্ব গন্ধর্বী, নিচে কল্পবৃক্ষ, দুই পরী, মঙ্গল কলস, পদ্ম, ঝম্পসিংহ, হস্তীপৃষ্ঠে মনুষ্য মূর্তি বর্তমান। অম্বিকা  সাড়ে তিন ফুট উচ্চতার ভগ্ন মূর্তি, দুইপাশে দুই বাদ্যরত মূর্তি, ওপরে ধ্যানরত পাঁচজন দেব-দেবীর মূর্তি, নিচে সিংহ ও উপাসনারত দুই নারী মূর্তি। অম্বিকা  দেড় ফুট উচ্চতার মস্তকবিহীন দেবীমূর্তি।    চৈত্য  সুইসার সগ্রহশালায় একটি চৈত্য সংরক্ষিত রয়েছে। চৈত্যগুলির উচ্চতা তিন ফুট। প্রতিটি চৈত্যের চারদিকে চারজন তীর্থঙ্করের মূর্তি খোদিত। চৈত্যের নিচের অংশ প্রোথিত থাকায় লাঞ্ছনচিহ্ন দেখা যায় না, ফলে তীর্থঙ্করদের শনাক্ত করা যায় নি।   তথ্যসূত্র   বিষয়শ্রেণী:পুরুলিয়া জেলার প্রত্নস্থল বিষয়শ্রেণী:পুরুলিয়া জেলার গ্রাম
থিয়েরি বিয়াঙ্কি (Thierry Bianquis) (৩ আগস্ট ১৯৩৫ – ২ সেপ্টেম্বর ২০১৪) একজন ফরাসি প্রাচ্যবিদ ও আরববিদ ছিলেন। তাঁর মূল গবেষণাক্ষেত্র ছিল মধ্যযুগীয় ইসলামী মধ্যপ্রাচ্য, বিশেষ করে ফাতেমীয় যুগের মিসর ও সিরিয়া। তাঁর গবেষণাপত্রও এই বিষয়েই ছিল।  তিনি ১৯৩৫ সালে লেবাননের ব্রুম্মানা শহরে জন্মগ্রহণ করেন এবং শৈশবের সময়টি সেখানে কাটান। পরে উচ্চশিক্ষার জন্য ফ্রান্সে যান। ১৯৬৭ থেকে ১৯৭৫ সাল পর্যন্ত তিনি দামেস্কে অবস্থিত ফরাসি আরবি অধ্যয়ন ইনস্টিটিউটে গবেষক হিসেবে কাজ করেন এবং ১৯৭৫ থেকে ১৯৮১ সাল পর্যন্ত ওই প্রতিষ্ঠানের পরিচালক ছিলেন। একইসাথে, ১৯৭১ থেকে ১৯৭৫ সাল পর্যন্ত তিনি কায়রোতে অবস্থিত ফরাসি প্রাচ্যতত্ত্ব ইনস্টিটিউটের সদস্য ছিলেন।  ১৯৯১ সালে তিনি ইউনিভার্সিতে ল্যুমিয়ে লিয়োঁ ২-এ ইসলামী ইতিহাস ও সভ্যতার অধ্যাপক হিসেবে নিযুক্ত হন। তিনি বিপুলসংখ্যক গ্রন্থ ও প্রবন্ধ রচনা করেন। পাশাপাশি, তিনি এনসাইক্লোপিডিয়া অব ইসলাম-এর দ্বিতীয় সংস্করণের সহ-সম্পাদক হিসেবে কাজ করেন এবং The Cambridge History of Egypt: Islamic Egypt (641–1517) গ্রন্থের প্রধান লেখকদের একজন ছিলেন।  তথ্যসূত্র      বিষয়শ্রেণী:১৯৩৫-এ জন্ম বিষয়শ্রেণী:২০১৪-এ মৃত্যু বিষয়শ্রেণী:ফরাসি আরববিদ বিষয়শ্রেণী:ইসলামের ফরাসি পণ্ডিত বিষয়শ্রেণী:ফরাসি প্রাচ্যবিদ বিষয়শ্রেণী:মাতন জেলার ব্যক্তি
হার্ভার্ড মেডিকেল স্কুল হলো মার্কিন যুক্তরাষ্ট্রের হার্ভার্ড বিশ্ববিদ্যালয়ের চিকিৎসাবৈজ্ঞানিক উচ্চশিক্ষা প্রতিষ্ঠান। এটি ইউএস নিউজ অ্যান্ড ওয়ার্ল্ড রিপোর্ট অনুযায়ী মার্কিন যুক্তরাষ্ট্রের শীর্ষস্থানীয় চিকিৎসাশাস্ত্রীয় উচ্চশিক্ষালয়। এখানে সহকারী, সহযোগী ও পূর্ণ অধ্যাপক পদের প্রায় ২৯০০ পূর্ণ ও খণ্ডকালীন ভোটাধিকার-প্রাপ্ত শিক্ষক এবং ৫০০০-এর অধিক পূর্ণ এবং খন্ডকালীন ভোটাধিকারহীন শিক্ষক রয়েছে।   ইতিহাস  থাম্ব|263x263পিক্সেল|হার্ভার্ড মেডিকেল স্কুল হার্ভার্ড মেডিকেল স্কুল মার্কিন যুক্তরাষ্ট্রের ৩য় প্রাচীনতম চিকিৎসাবৈজ্ঞানিক উচ্চশিক্ষা প্রতিষ্ঠান। এটি ১৭৮২ সালের ১৯শে সেপ্টেম্বর প্রতিষ্ঠিত হয় এবং ১৮১০ সালে ম্যাসাচুসেটস অঙ্গরাজ্যের কেমব্রিজ থেকে ৪৯ মার্লবোরো স্ট্রীটে স্থানান্তরিত হয়। ১৮১৬ থেকে ১৮৪৬ সাল পর্যন্ত এটি ম্যাসন স্ট্রীটে অবস্থিত ছিল। তখন এটি হার্ভার্ড বিশ্ববিদ্যালয়ের "ম্যাসাচুসেটস মেডিকেল স্কুল" নামে পরিচিত ছিল।   বিখ্যাত শিক্ষার্থী   ক্রিস্টিয়ান ব. আনফিন্সেন  চার্লস ব্রেন্টন হাজিন্স   তথ্যসূত্র   বিষয়শ্রেণী:১৭৮২-এ প্রতিষ্ঠিত বিষয়শ্রেণী:হার্ভার্ড বিশ্ববিদ্যালয়ের স্কুল
হায়াত বকশি বেগম (মৃত্যু ফেব্রুয়ারি ২৬, ১৬৬৭) গোলকোন্ডা সুলতানতের ষষ্ঠ সুলতান মুহাম্মদ কুতুব শাহের রানী ছিলেন। ১৭২৬ সালে চৌদ্দ বছর বয়সে যখন তার পুত্র আবদুল্লাহ কুতুব শাহকে সুলতান করা হয়, তিনি তাঁর রাজত্বের প্রথম কয়েক বছর রিজেন্টের দায়িত্ব পালন করেন এবং মৃত্যুর আগ পর্যন্ত এই রাজ্যে যথেষ্ট প্রভাব বিস্তার করে চলেছিলেন।   জীবনী  thumb|তার নামানুসারে হায়াত বকশি মসজিদটির নামকরণ করা হয়েছে thumb|কুতুব শাহি সমাধিতে হায়াত বকশি বেগমের সমাধি thumb|হায়াত বকশি বেগমের সমাধি   প্রাথমিক জীবন  তিনি মুহাম্মদ কুলি কুতুব শাহের একমাত্র কন্যা ছিলেন। মুহাম্মদের কোন পুত্রসন্তান ছিল না, এবং তার কন্যাকে তার ভাস্তি সুলতান মুহাম্মদ কুতুব শাহের সাথে বিবাহ বন্ধনে আবদ্ধ করে সিংহাসনের উত্তরাধিকারী করার সিদ্ধান্ত নেন।  ১৬০৭ সালে তিনি সুলতান মুহাম্মদকে বিয়ে করেন। ১৬১২ সালের ১৬ জানুয়ারিতে যখন মুহাম্মদ কুলি মারা গেলেন সুলতান মুহাম্মদ সিংহাসনে আরোহণ করেন এবং তিনি রানী হন। সুলতান মুহাম্মদ প্রায়শই পরামর্শের জন্য হায়াতের দিকে ফিরে আসতেন।   শাসন   ১৬২৬ সালে সুলতান মুহাম্মদ মারা যান এবং হায়াতের পুত্র আবদুল্লাহ কুতুব শাহ সুলতান হয়। নতুন সুলতান হিসেবে তার বয়স ছিল চৌদ্দ বছর এবং হায়াত তাঁর রাজত্বের প্রথম কয়েক বছর রাজত্বক হিসাবে শাসন করেছিলেন এবং তাঁর মৃত্যুর আগ পর্যন্ত রাজ্যে যথেষ্ট প্রভাব ফেলতেন।  তিনি ২৬ ফেব্রুয়ারি, ১৬৬৭ সালে মারা যান। তাকে কুতুব শাহি সমাধিতে সমাধিস্থ করা হয়েছিল। তাঁর সমাধিটি একমাত্র মহিলার সমাধি যা রাজাদের সমাধির সমান।   উত্তরাধিকার  ২০১৯ সালে, আইআইটি হায়দ্রাবাদ হায়াত বকশি বেগমকে নিয়ে মা সাহেবা - হায়দরাবাদের রানী নামে একটি ভার্চুয়াল রিয়ালিটি চলচ্চিত্র প্রকাশ করেছে।   তথ্যসূত্র   বিষয়শ্রেণী:কুতুব শাহি রাজবংশ বিষয়শ্রেণী:১৬৬৭-এ মৃত্যু
আলেকজান্ডার পাম বা আলেক্সান্দ্রা পাম বা কিং আলেকজান্ডার পাম, কিং পাম, নর্দান বাংলো পাম () (বৈজ্ঞানিক নাম:Archontophoenix alexandrae) হচ্ছে অস্ট্রেলিয়ার কুইন্সল্যান্ডের স্থানীয় প্রজাতি। এছাড়া অস্ট্রেলিয়ার নিউ সাউথ ওয়েলস এবং হাওয়াই দ্বীপে প্রাকৃতিকভাবে জন্মে। উপকূলীয় তটরেখা বরাবর বৃষ্টি অরণ্যসমূহে এদের বিস্তার।   আরও দেখুন    List of Australian plant species authored by Ferdinand von Mueller   বহিঃসংযোগ   Archontophoenix alexandrae  Archontophoenix alexandrae   তথ্যসূত্র   বিষয়শ্রেণী:পাম বিষয়শ্রেণী:অস্ট্রেলিয়ার উদ্ভিদ বিষয়শ্রেণী:অস্ট্রেলিয়ার পাম বিষয়শ্রেণী:আলংকারিক উদ্ভিদ বিষয়শ্রেণী:কুইন্সল্যান্ডের উদ্ভিদ বিষয়শ্রেণী:হাওয়াইয়ের উদ্ভিদ বিষয়শ্রেণী:১৮৭৫-এ বর্ণিত উদ্ভিদ বিষয়শ্রেণী:উদ্যান উদ্ভিদ
খান বাহাদুর ফরিদ আহমদ চৌধুরী (২২ জুলাই ১৯০৮ — ৭ জানুয়ারী ১৯৭৫) ছিলেন ব্রিটিশ ভারতের একজন রাজনীতিবিদ ও ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব। তিনি তিনি ব্রিটিশ ভারতের বঙ্গীয় আইন পরিষদের সদস্য (এমএলএ) ছিলেন। তিনি চট্টগ্রামের পাঁচলাইশ আবাসিক এলাকায় লোকজনের উপর ইংরেজদের অত্যাচারের প্রতিবাদে ইংরেজ প্রদত্ত খানা বাহাদুর পদ প্রত্যাখান ও এমএলএ থেকে পদত্যাগ করেন।   জন্ম ও প্রাথমিক জীবন  খান বাহাদুর ফরিদ আহমদ চৌধুরী ২২ জুলাই ১৯০৮ সালে চট্টগ্রামের রাউজানের গহিরার এক সম্ভ্রান্ত মুসলিম পরিবারে জন্মগ্রহণ করেন।   রাজনৈতিক জীবন  খান বাহাদুর ফরিদ আহমদ চৌধুরী ১৯৪৬ সালে বঙ্গীয় প্রাদেশিক আইন সভায় ফটিকছড়ি-রাউজান হাটহাজারী আসনে বঙ্গীয় প্রাদেশিক মুসলিম লীগের প্রার্থী হিসেবে এমএলএ নির্বাচিত হন। তার প্রতিদ্বন্দ্বী ছিলেন হাটহাজারীর ব্যারিষ্টার সানা উল্লাহ্‌। মুসলিম লীগের মেনিফেষ্টো ছিল তার নির্বাচণী কর্মসূচী। আজাদী আন্দোলনই তার মুখ্য নির্বাচনী কর্মসূচী ছিল। তিনি চট্টগ্রামের পাঁচলাইশ আবাসিক এলাকায় লোকজনের উপর ইংরেজদের অত্যাচারের প্রতিবাদে ইংরেজ প্রদত্ত খানা বাহাদুর পদ প্রত্যাখান ও এমএলএ থেকে পদত্যাগ করেন।   মৃত্যু  খান বাহাদুর ফরিদ আহমদ চৌধুরী ৭ জানুয়ারী ১৯৭৫ সালে নিঃসন্তান অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯০৮-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:চট্টগ্রাম জেলার ব্যক্তি বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় বিপ্লবী বিষয়শ্রেণী:ব্রিটিশ শাসনামলে বাংলার বিপ্লবী
হেলেন এলিজাবেথ ক্লার্ক (ইংরেজি: Helen Elizabeth Clark, Order of New Zealand, জন্ম ২৬ ফেব্রুয়ারি ১৯৫০) নিউজিল্যান্ডের ৩৭তম প্রধানমন্ত্রী ছিলেন। তিনি তিন মেয়াদে ১৯৯৯ সাল থেকে ২০০৮ পর্যন্ত ক্ষমতাসীণ ছিলেন। ২০০৯ সালে তিনি ইউএনডিপির প্রশাসক হিসেবে মনোনীত হন।http://www.un.org/sg/senstaff_details.asp?smgID=9   বাংলাদেশে হেলেন  ২০১০ সালের ৯ই ডিসেম্বর ইউনিয়ন তথ্য ও সেবা কেন্দ্র (ইউআইএসসি) উদ্বোধনীর অংশ হয়ে বাংলাদেশে প্রথমবারের মতো ভ্রমণ করেন নিউজিল্যান্ডের সাবেক প্রধানমন্ত্রী এবং ইউএনডিপি’র প্রশাসক (গ্লোবাল এ্যাডমিনিস্ট্রেটর) হেলেন ক্লার্ক।    তথ্যসূত্র    আরও পড়ুন      This is a book intended for children.   A paper by John Henderson and Seishi Gomibuchi is entitled: "The leadership styles of Helen Clark and Don Brash."   Helen Clark is profiled in a chapter entitled: " Helen Clark: first elected woman prime minister."   বহিঃসংযোগ   Helen Clark, UNDP Administrator  Brief biography on the New Zealand Ministry for Culture and Heritage's "History online" website  বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:অকল্যান্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিউজিল্যান্ডীয় অজ্ঞেয়বাদী বিষয়শ্রেণী:নিউজিল্যান্ডীয় নারীবাদী বিষয়শ্রেণী:নিউজিল্যান্ডীয় রাজনীতিবিদ বিষয়শ্রেণী:নিউজিল্যান্ডের প্রধানমন্ত্রী বিষয়শ্রেণী:নারী প্রধানমন্ত্রী বিষয়শ্রেণী:বিবিসি ১০০ নারী বিষয়শ্রেণী:২০শ শতাব্দীর নারী শাসক বিষয়শ্রেণী:বিরোধীদলীয় নেতা (নিউজিল্যান্ড) বিষয়শ্রেণী:নিউজিল্যান্ড শ্রমিক দলের সংসদ সদস্য বিষয়শ্রেণী:নিউজিল্যান্ড শ্রমিক দলের নেতা বিষয়শ্রেণী:বিরোধীদলীয় নেত্রী বিষয়শ্রেণী:২১শ শতাব্দীর নিউজিল্যান্ডীয় রাজনীতিবিদ বিষয়শ্রেণী:২১শ শতাব্দীর নিউজিল্যান্ডীয় নারী রাজনীতিবিদ বিষয়শ্রেণী:নিউজিল্যান্ডের নারী মন্ত্রী  বিষয়শ্রেণী:হেলেন ক্লার্ক বিষয়শ্রেণী:২০শ শতাব্দীর নিউজিল্যান্ডীয় রাজনীতিবিদ বিষয়শ্রেণী:জাতিসংঘ উন্নয়ন কর্মসূচির প্রশাসক বিষয়শ্রেণী:নিউজিল্যান্ডের উপপ্রধানমন্ত্রী বিষয়শ্রেণী:উদীয়মান সূর্য পদকপ্রাপ্ত ব্যক্তি বিষয়শ্রেণী:নিউজিল্যান্ড হাউস অব রিপ্রেজেন্টেটিভসের সদস্য বিষয়শ্রেণী:নিউজিল্যান্ড অর্ডারের সদস্য বিষয়শ্রেণী:যুক্তরাজ্যের প্রিভি কাউন্সিলের নিউজিল্যান্ডীয় সদস্য বিষয়শ্রেণী:নিউজিল্যান্ডের গৃহায়নমন্ত্রী বিষয়শ্রেণী:অকল্যান্ড এলাকার নিউজিল্যান্ডীয় সংসদ সদস্য বিষয়শ্রেণী:আইরিশ বংশোদ্ভূত নিউজিল্যান্ডীয় ব্যক্তি বিষয়শ্রেণী:নিউজিল্যান্ডের প্রজাতন্ত্রপন্থী রাজনীতিবিদ বিষয়শ্রেণী:নিউজিল্যান্ড হাউস অব রিপ্রেজেন্টেটিভের নারী সদস্য বিষয়শ্রেণী:এপসম গার্লস গ্রামার স্কুলের প্রাক্তন শিক্ষার্থী বিষয়শ্রেণী:হ্যামিল্টন, নিউজিল্যান্ডের ব্যক্তি বিষয়শ্রেণী:২০শ শতাব্দীর নিউজিল্যান্ডের প্রধানমন্ত্রী বিষয়শ্রেণী:২১শ শতাব্দীর নিউজিল্যান্ডের প্রধানমন্ত্রী বিষয়শ্রেণী:১৯৭৫ সালের নিউজিল্যান্ড সাধারণ নির্বাচনে পরাজিত প্রার্থী বিষয়শ্রেণী:নিউজিল্যান্ডের নারী সরকারপ্রধান বিষয়শ্রেণী:নিউজিল্যান্ড নারী প্রভাবশালী পুরস্কার বিজয়ী বিষয়শ্রেণী:নিউজিল্যান্ড সার্ফ্রেজ শতবার্ষিকী পদকপ্রাপ্ত ব্যক্তি বিষয়শ্রেণী:জাতিসংঘে নিউজিল্যান্ডের কর্মকর্তা বিষয়শ্রেণী:নিউজিল্যান্ডের স্বাস্থ্যমন্ত্রী বিষয়শ্রেণী:২০শ শতাব্দীর নারী প্রধানমন্ত্রী বিষয়শ্রেণী:২১শ শতাব্দীর নারী প্রধানমন্ত্রী বিষয়শ্রেণী:ওশেনিয়ার নারী প্রধানমন্ত্রী বিষয়শ্রেণী:দ্য এল্ডার্স (সংগঠন) এর সদস্য
শ্যামল ঘোষাল (মৃত্যু ১৭ মে, ২০১৮) একজন বাঙালি পরিচালক, অভিনেতা ও থিয়েটারকর্মী।   অভিনয়  শ্যামল ঘোষাল প্রথম জীবনে পুলিশে চাকরি করতেন। সেই কাজ ছেড়ে তার অভিনয় জীবনের সূচনা ১৯৫৮ সালের হেডমাস্টার ছবিটি দিয়ে। তিনি বিখ্যাত পরিচালক সত্যজিৎ রায় ও ঋত্বিক ঘটকের সাথে কাজ করেছেন। মহানগর, চারুলতা, চিড়িয়াখানা, সুবর্ণরেখা, ও যুক্তি তক্কো আর গপ্পোর মতো ছবিতে শ্যামলবাবুর অভিনয় স্মরণীয় হয়ে রয়েছে। ১৯৭৪ সালে সজারুর কাঁটা চলচ্চিত্রে তিনি ব্যোমকেশের ভূমিকায় অভিনয় করেন। তিনি পরিচালক সরোজ দে, অসিত সেনের সঙ্গেও কাজ করেছেন। এ ছাড়া ছোট পর্দা, মঞ্চে, বেতারে তার অভিনয় নজর কেড়েছিল। তার কন্যা চৈতি ঘোষাল একজন অভিনেত্রী।  তথ্যসূত্র  বহিঃসঙ্গযোগ    বিষয়শ্রেণী:২০১৮-এ মৃত্যু বিষয়শ্রেণী:বাঙালি অভিনেতা বিষয়শ্রেণী:বাঙালি মঞ্চ অভিনেতা
অল ইন্ডিয়া ইনস্টিটিউট অফ মেডিক্যাল সায়েন্সেস, বিলাসপুর ( এইমস বিলাসপুর )  একটি পাবলিক ইনস্টিটিউট। মেডিকেল স্কুল এবং হাসপাতালটি ভারতের হিমাচল প্রদেশের বিলাসপুরে অবস্থিত এবং এটি অল ইন্ডিয়া ইনস্টিটিউট অফ মেডিকেল সায়েন্সেস (এআইআইএমএস) এর মধ্যে একটি। ৪ অক্টোবর ২০১৭ সালে প্রধানমন্ত্রী নরেন্দ্র মোদি ইনস্টিটিউটের ভিত্তিপ্রস্তর স্থাপন করেন।  এবং ০৫ অক্টোবর ২০২২ সালে উদ্বোধন করা হয়েছিল    শিক্ষাবিদ  ইনস্টিটিউটটি ৫০ জন শিক্ষক নিয়ে এমবিবিএস ছাত্রের প্রথম ব্যাচ শুরু করেছিল। এরপর ২০-২১ শিক্ষাবর্ষে চালু হওয়ার পর পোস্ট গ্রাজুয়েট ইনস্টিটিউট অভ মেডিক্যাল এডুকেশন & রিসার্চ, চন্ডীগড় হল ও আল ইন্ডিয়া ইনস্টিটিউট অভ মেডিক্যাল সায়েন্সেস বিলাসপুর নতুন প্রতিষ্ঠান চালু হয়।    আরো দেখুন    অল ইন্ডিয়া ইনস্টিটিউট অফ মেডিকেল সায়েন্সেস, গুয়াহাটি   তথ্যসূত্র   বিষয়শ্রেণী:ভারতের মেডিকেল কলেজ বিষয়শ্রেণী:২০২০-এ হিমাচল প্রদেশে প্রতিষ্ঠিত বিষয়শ্রেণী:২০২০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:অখিল ভারতীয় আয়ুর্বিজ্ঞান সংস্থান বিষয়শ্রেণী:ভারতের শিক্ষাপ্রতিষ্ঠান
দ্বিতীয় সুলাইমান (১৫ই এপ্রিল, ১৬৪২ – ২২/২৩শে জুন, ১৬৯১) (উসমানীয় তুর্কি: سليمان ثانى সুলাইমান-ই-সানি) ১৬৮৭ সাল থেকে ১৬৯১ সাল পর্যন্ত উসমানীয় সাম্রাজ্যের সুলতান ছিলেন।   প্রাথমিক জীবন  দ্বিতীয় সুলাইমান কন্সটান্টিনোপলের তোপকাপি প্রাসাদে জন্মগ্রহণ করেন। তার জীবনের অধিকাংশ সময়ই তিনি প্রাসাদের কেফসে কাটান। এটি একধরনের বিলাসবহুল বন্দীশালা। রক্তসম্পর্কীয় যুবরাজরা যাতে বিদ্রোহ করতে না পারে তার জন্য এতে তাদের আটকে রাখা হত। তার মা কাটরিনAli Kemal Meram, ''Padişah Anaları: Resimli Belgesel Tarih Romanı, Öz Yayınları, 1977, p. 325. সালিহা দিলাশুব সুলতান ছিলেন একজন সার্বিয়ান রমণী।   শাসনকাল   উসমানীয়-হাবসবার্গ‌ যুদ্ধ  ক্ষমতায় আরোহণের পরপরই উসমানীয়রা মোহাচের দ্বিতীয় যুদ্ধে পরাজিত হয়। তার একার পক্ষে সম্ভব না হওয়ায় তিনি কোপরুলু ফাজিল মোস্তাফা পাশাকে উজিরে আজম হিসেবে নিযুক্ত করেন। এরপরও যখন রাশিয়া ইউরোপীয় শক্তির সাথে মিত্রতা করে, উসমানীয়রা ক্রিমিয়ান অভিযানে ব্যাপকভাবে পরাস্ত হয়।  কোপরুলুর নেতৃত্বাধীনে উসমানীয়রা সার্বিয়ায় অস্ট্রিয়ান অগ্রযাত্রাকে থামাতে সক্ষম হয় এবং স্লাঙ্কামেনের যুদ্ধে অস্ট্রিয়ান বাহিনী কর্তৃক কোপরুলু ফাজিল মোস্তাফা পাশা মৃত্যুবরণ করার সময় বুলগেরিয়ার উত্থানকে ধ্বংস করতে সক্ষম হয়।   মোগল সাম্রাজ্যের সাথে সম্পর্ক  ১৬৮৮ সালে উসমানীয় সুলতান দ্বিতীয় সুলাইমান জরুরীভিত্তিতে উসমানীয়-হাবসবার্গ‌ যুদ্ধের সময় দ্রুতগতিতে এগিয়ে আসা অস্ট্রিয়ানদের বিরুদ্ধে সাহায্য চান। মোগল সম্রাট আওরঙ্গজেব এবং তার সেনাবাহিনী তখন দক্ষিণাত্যের যুদ্ধে মারাঠাদের বিরুদ্ধে লড়াই করছিলেন।   আরো দেখুন   উসমানীয় সাম্রাজ্য  মোগল সাম্রাজ্য   তথ্যসূত্র   [৪৯ বছর]  বিষয়শ্রেণী:১৬৪২-এ জন্ম বিষয়শ্রেণী:১৬৯১-এ মৃত্যু বিষয়শ্রেণী:ইস্তাম্বুলের ব্যক্তি বিষয়শ্রেণী:মহান তুর্কি যুদ্ধের ব্যক্তিত্ব বিষয়শ্রেণী:১৭শ শতাব্দীর উসমানীয় সুলতান বিষয়শ্রেণী:সার্বিয়ান বংশদ্ভুত উসমানীয় ব্যক্তি বিষয়শ্রেণী:খাদেমুল হারামাইন শরিফাইন বিষয়শ্রেণী:উসমানীয় সাম্রাজ্যের তুর্কি
এমেলিন পেথিক-লরেন্স, ব্যারনেস পেথিক-লরেন্স (; ২১ অক্টোবর ১৮৬৭ - ১১ মার্চ ১৯৫৪) ছিলেন একজন ব্রিটিশ নারী অধিকার কর্মী ও ভোটাধিকারী।  প্রাথমিক জীবন  পেথিক-লরেন্স ব্রিস্টলে এমেলিন পেথিক হিসাবে জন্মগ্রহণ করেন। তার বাবা হেনরি পেথিক ছিলেন একজন দক্ষিণ আমেরিকার চামড়ার ব্যবসায়ী, যিনি ওয়েস্টন গেজেটের মালিক ও ওয়েস্টন শহরের কমিশনার হয়েছিলেন। তিনি তেরো সন্তানের মধ্যে দ্বিতীয় ছিলেন ও আট বছর বয়সে তাকে বোর্ডিং স্কুলে পাঠানো হয়েছিল। তার ছোট বোন ডরোথি পেথিক (দশম সন্তান)ও একজন ভোটাধিকারী ছিলেন।  কর্মজীবন ও বিবাহ  ১৮৯১ থেকে ১৮৯৫ সাল পর্যন্ত পেথিক ফিটজরয় স্কোয়ারের কাছে ক্লিভল্যান্ড হলে পশ্চিম লন্ডন মেথডিস্ট মিশনের জন্য "জাতির ভগিনী" হিসাবে কাজ করেছিলেন। তিনি মেরি নিলকে মিশনে একটি মেয়েদের ক্লাব চালাতে সাহায্য করেছিলেন। ১৮৯৫ সালে, তিনি ও মেরি নিল এস্পেরেন্স ক্লাবের সহ-প্রতিষ্ঠা করার জন্য মিশন ত্যাগ করেন, যুব মহিলা ও মেয়েদের একটি ক্লাব যা মিশনের সীমাবদ্ধতার অধীনে হবে না এবং নাচ ও নাটক নিয়ে পরীক্ষা করতে পারে। পেথিক ন্যূনতম মজুরি, দৈনিক আট ঘন্টা কর্মদিবস এবং ছুটির স্কিম সহ একটি পোশাক তৈরির সমবায় মেসন এস্পেরেন্সও শুরু করেছিলেন।  পেথিক ১৯০১ সালে ফ্রেডরিক লরেন্সকে বিয়ে করেন যখন তিনি তার রাজনৈতিক দৃষ্টিভঙ্গি পরিবর্তন করে আরও উদারপন্থী হন। দম্পতি যৌথ নাম পেথিক-লরেন্স নেন এবং তাদের ব্যক্তিস্বাধীনতা দেওয়ার জন্য পৃথক ব্যাংক অ্যাকাউন্ট রাখেন।Brian Harrison, 'Lawrence, Emmeline Pethick-, Lady Pethick-Lawrence (1867–1954)', Oxford Dictionary of National Biography, Oxford University Press, Sept 2004; online edn, May 2006. Accessed 17 November 2007.  তথ্যসূত্র   বিষয়শ্রেণী:ব্রিটিশ নারীবাদী বিষয়শ্রেণী:১৯৫৪-এ মৃত্যু বিষয়শ্রেণী:১৮৬৭-এ জন্ম
সালন্দর উচ্চ বিদ্যালয় বাংলাদেশের ঠাকুরগাঁও জেলার ঠাকুরগাঁও সদর উপজেলার সালন্দর ইউনিয়নে অবস্থিত একটি শিক্ষা প্রতিষ্ঠান।    ইতিহাস  ঠাকুরগাঁও জেলার সদর উপজেলাধীন সালন্দর উচ্চ বিদ্যালয় একটি ঐতিহ্যবাহী শিক্ষা প্রতিষ্ঠান। সালন্দরের কমরুল হুদা চৌধুরী ১৯৬২ সালে  এই বিদ্যালয়টি প্রতিষ্ঠা করেন। শিক্ষকমণ্ডলী ও শিক্ষার্থী বর্তমানে এই বিদ্যালয়ের প্রধান শিক্ষক মোহাম্মদ মোকবুল আলম। সালন্দর উচ্চ বিদ্যালয়ে বর্তমানে প্রায় ১ হাজার শিক্ষার্থী অধ্যায়নরত রয়েছে।   তথ্যসূত্র   বিষয়শ্রেণী:ঠাকুরগাঁও জেলার বিদ্যালয়
নব্য ফ্রান্স (), যা ফরাসি উত্তর আমেরিকান সাম্রাজ্য বা রাজকীয় নব্য ফ্রান্স হিসেবেও পরিচিত, ছিল আমেরিকায় ফ্রান্স কর্তৃক উপনিবেশিত এলাকা। এই উপনিবেশায়ন ১৫৩৪ সালে জাক কার্তিয়ের সেন্ট লরেন্স উপসাগর অনুসন্ধানের মাধ্যমে শুরু হয় এবং ১৭৬৩ সালে প্যারিস চুক্তির মাধ্যমে গ্রেট ব্রিটেন ও স্পেনের নিকট নব্য ফ্রান্স সমর্পণের মাধ্যমে সমাপ্ত হয়।   তথ্যসূত্র   বিষয়শ্রেণী:নব্য ফ্রান্স বিষয়শ্রেণী:১৬শ শতাব্দীতে উত্তর আমেরিকা বিষয়শ্রেণী:১৭শ শতাব্দীতে উত্তর আমেরিকা বিষয়শ্রেণী:১৮শ শতাব্দীতে উত্তর আমেরিকা বিষয়শ্রেণী:১৫৩৪-এ উত্তর আমেরিকায় প্রতিষ্ঠিত বিষয়শ্রেণী:১৭৬৩-এ উত্তর আমেরিকায় বিলুপ্ত বিষয়শ্রেণী:উত্তর আমেরিকায় ঔপনিবেশিক বসতি বিষয়শ্রেণী:মার্কিন যুক্তরাষ্ট্রের উপনিবেশের ইতিহাস
ভারতীয় বিজ্ঞান শিক্ষা ও গবেষণা সংস্থান (IISER), হচ্ছে ভারতে অবস্থিত প্রাথমিক বিজ্ঞান শিক্ষা ও গবেষণা সংস্থানের সমষ্টি। এই সংস্থানগুলি ভারতীয় সংসদের আইন জাতীয় গুরুত্ব সংস্থান আইনের দ্বারা ঘোষিত, সংস্থানগুলি পরিচালনা করেন ভারত সরকারের মানব সম্পদ উন্নয়ন মন্ত্রক। এখনও পর্যন্ত সারা ভারতে মোট সাতটি এইধরনের সংস্থানের প্রতিষ্ঠা করা হয়েছে, যেগুলি হল কলকাতা ভাবিশিগস পশ্চিমবঙ্গে, পুণে ভাবিশিগস মহারাষ্ট্রে, মোহালি ভাবিশিগস পাঞ্জাবে, ভোপাল ভাবিশিগস মধ্যপ্রদেশে, তিরুভন্তপুরম ভাবিশিগস কেরালাতে, তিরুপতি ভাবিশিগস অন্ধ্রপ্রদেশে এবং ব্রহ্মপুর ভাবিশিগস ওড়িশায় অবস্থিত।PIB Press Release তাছাড়া ২০১৫ সালের বাজেটে নাগাল্যান্ডে আরও একটি সংস্থান প্রতিষ্ঠার কথা ঘোষণা করা হয়।  তথ্যসূত্র   বিষয়শ্রেণী:ভারতের সরকারি প্রতিষ্ঠান বিষয়শ্রেণী:বিজ্ঞান ও গবেষণা